- Så er der is til de voksne! - Nej, til os!
Så skal jeg have mig en krammer. Kom så her!
Åh, hvor er I søde!
Hej! Sig farvel til moster og onkel.
- I skal ikke have is nu. - Vi vil have is!
Vi ses, min lille skat.
Vi ses snart, ikke? Hej, hej.
Har I fået meget sukker?
Jeg fatter ikke, hvad du gør.
Jeg giver ham bare afløb for spændingerne og hjælper hans lille krop.
Tænk at kunne trylle på den måde, når noget driller.
Du må være en fantastisk mor.
Eller du har måske ikke nogen børn endnu?
Skat, det er nu!
Malte, jeg er klar.
Den baby får verdens lækreste mamma!
Nej, skat... Rosenblade. Hvor er det fint!
- Er de ægte? - Ja.
Hov, skat... Jeg prøver lige at få det ben herover.
Ja... Sådan.
Ej, skat. Vi skal huske vinklen. Jeg skal lidt op. 45 grader, mindst.
Der... Upsie!
Så er vi der. Ja. Okay, skat. Nu laver vi den baby.
Ja!
Vi kunne få dem derop. Ja.
- Det er den derovre. - Ja.
- Nu har jeg købt hvedekerner. - Du skulle købe fuldkorn.
Hej.
- Goddag. - Velkommen.
Så er de sidste rotter røget i fælden. Mit navn er Thorbjørn Sørensen -
- overlæge her på fertilitetsklinikken Topsøe & Dichmann.
Den næste time vil jeg forklare jer forløbet, I skal igennem.
- Stil gerne spørgsmål bagefter. - Jeg har et spørgsmål.
Behandler I med follitropin alfa-eller beta-hormon?
Lad os starte et sted, hvor alle kan være med.
- Selvfølgelig. Ja. - Ja...?
Findes der statistik over, hvor ofte jeres forsøg mislykkes?
Nej, men vi har landets højeste succesrate.
Er der noget, man kan gøre, hvis man gerne vil have en dreng?
Nej, der er åbenbart nogle, der mener, at det er uetisk.
Hej, jeg hedder Liv. Kan man erstatte hormonerne med noget mere naturligt?
Naturligt? Du er med på, at det hedder 'kunstig befrugtning', ikke?
- Den var sgu god, hvad? - Skal vi ikke bare adoptere?
- Vi skal da have vores egen. - Skal vi gå videre?
I bilag 8...
Den indledende behandling kan integreres i jeres hverdag -
- men I skal tage hormonerne på præcise tidspunkter.
Jævnfør paragraf 36, styk 2. Kan vi lige tage en kort pause?
Tak.
Du kan sagtens selv indføre nålen i maveskindet.
Bare rolig. Det er fuldstændig smertefrit.
Av!
Elsker dig.
De fleste vil slet ikke kunne mærke, at hormonerne påvirker jer.
Ægudtagning kan være lidt smertefuld.
Så her er det en god idé at have jeres partner med som støtte.
Ægoplægningen er dog en hurtig og stort set smertefri procedure.
Av, av...!
Og så skal I bare vente, mens videnskaben gør arbejdet for jer.
Vi bruger en effektiv behandlingsmetode -
- så de fleste af jer vil hurtigt opleve positive resultater.
For de af jer, der ikke har held i sprøjten -
- så er det bare op på hesten igen!
Skat? Jeg tror hellere, den vil have, at du gør det.
Vi skal være der om 20 minutter, ikke? Okay.
Det er også mere romantisk, når vi gør det sammen. Ikke?
Okay.
Så, skat!
- Hej. - Hej. Vi har sådan en med.
- Ja. Godt. Værsgo og sid ned. - Pas på den!
- Hej. - Hej, hej.
- Vil du have en pebermyntekiks? - Nej tak.
- De er gode, når man er oppustet i det. - Det er jeg ikke.
- Hvad med dig? Vil du have en kiks? - Ja. Tak.
- Det er måske hjemmebag? - Ja.
Jeg beklager, Malte. Der var ikke helt tilstrækkeligt.
- Der var da masser. - Det handler ikke altid om kvantiteten.
Så er der ledigt!
- Liv? Kommer du lige ind? - Ja.
Nej, gør det alene. Ellers kan der komme spyt og fremmede bakterier på penis.
- Så kan sædprøven kontamineres. - Okay. Det skal vi ikke have noget af.
Det er da også perverst, at du hjælper til. Undersøg dog konsekvenserne først.
- Der må da findes en manual. - Der stod intet.
Nej, men så er det forsøg sikkert også ødelagt.
Det er for højt, skat.
- Ikke så højt! - Åh gud...
- Hej, mus. - Godt, min skat.
Hop op, så moster kan øve sig lidt.
Nej, nej... Pas nu på!
Det er lidt farligt, synes jeg.
Hvis din krop ikke egner sig til graviditet, så fokusér på jobbet.
Der ved du jo, du har succes.
Til mig?
Gud, har I hørt... Kusine Karen er gravid igen.
De ville ellers ikke have flere. Sådan går det, når man ikke passer på.
Hvor er det dejligt for dem.
Slap af, skat. Tænk på noget positivt.
- Ægget har delt sig. Det er godt. - Ja, men hvor bliver de af?
Beklager forsinkelsen. Jeg skal lige bede om et CPR-nummer.
- Det er 120680... - Jeg skal bruge dem nu! Hov.
- Jeg troede, I var færdige. - Jeg er klar om et splitsekund.
- Gider...? - Ja, jeg lukker den lige.
- Så er den kage lagt i ovnen. - Er vi allerede færdige?
Ja. Den klarede jeg og fruen uden din hjælp. Du kan bare kalde mig papfar!
Kom nu. Please, kom nu!
Malte? Jeg er gravid.
- Hvad? Er du sikker? - Ja.
- Jeg er gravid! - Ja!
- Du skal lige... To sekunder. - Hvad skal du?
Ja, mand! Sådan!
Jeg skraldede den i sidste uge. Du må godt, ikke?
- Jo, ét glas er okay. - Der.
- Tillykke. - Tillykke.
Ja, nej. Du skal lige se det her.
Den her app tager vores ansigter, og så laver den vores baby.
Ej...!
Nåh, hvor er den sød. Den er så cute.
Det ligner dig. Det er dine øjenbryn, og så næsen.
Ja...
- Den er god nok. - Yes! Det var det, jeg sagde.
- Otte hjemmetest tager ikke fejl. - Lad os nu se. Vi skal ikke jinxe det.
- Skat, vi er gravide! - Forsigtig.
Andreas, sæt mig lige ned. Sæt mig lige ned.
Ja.
Ja... Undskyld. Hun er bange for, at det går galt. Vi har været uheldige før.
Nu styrer jeg slagets gang. Tager fruen det roligt, skal det nok gå glat!
- Hej. - Hej.
Jeg har en gave til dig, mor.
Sveske, endelig!
Jeg er så glad.
Har du vidst det længe?
Nej. Vi ville bare være sikre, før vi delte det.
Jeg har været så nervøs.
Jeg har jo ventet på det her, siden du var 19. Tager du Zimmermanns urteshots?
- Nej. Hvor køber jeg dem? - 'Købe'? Selvgjort er velgjort!
- Er det slemt med kvalmen? - Nej.
Jeg havde det fantastisk som gravid og var så smuk! Ikke at din far så det.
Har jeg fortalt, at Mary-Anns datter lavede sit babytøj selv?
Ingen med respekt for sig selv køber det fabriksfremstillede skrammel.
- Hej. - Dav. Hej, Ulla.
- Tillykke, Malte. - Nå ja. Tak.
Hvor er det dejligt, du endelig fik gang i de der små soldater.
- Pas på vores fine, lille pige. - Jeg er sikker på, det bliver en dreng.
En mormor kan mærke den slags.
Ja, få noget at stå imod med. Det bliver en lang dag.
Lige et øjeblik.
- Er alt okay? - Ja. Jeg har bare tømmermænd.
På en tirsdag? Der er gang i dig, hvad?
Målet er en erstatning på minimum 40 millioner.
Sagen er vigtig for firmaet. Vi skal vinde den.
- Det gør vi da. - Ja, selvfølgelig.
Forbered jer på et hårdt år.
Men vi har Cecilie som sagsansvarlig, så vi er i trygge hænder.
Okay? Skal vi se at komme i gang?
- Jan, har du lige to? - Jeg har et halvt.
Jeg skal bare sige til dig, at... at jeg er blevet gravid.
Gravid? Er du ikke alt for gammel til det?
Eller... Jeg troede ikke, du var en mor-type. Men okay, tillykke.
Tak.
Det er altså ikke let at få lortebleer til at hænge sammen med jobbet her.
Andreas tager halvdelen af barslen. Jeg er hurtigt tilbage.
Okay... Du kunne sgu godt lige have givet mig et heads-up.
Ja... men det var en upser.
Fair nok. Det var mine to yngste også. Bare hold fokus på den her sag.
Ja. Det gør jeg.
Undskyld. Jeg vil have fokus på den... Jeg bliver nødt til at tage den her.
Det er Cecilie.
Her skal vi have krydderurter. Basilikum og mynte.
- Timian. - Selvfølgelig. Alle de gode.
Husk at lave det ekstra værelse -
- så jeg kan rykke ind og hjælpe de første måneder.
Malte og jeg synes, det er bedre med en større stue.
Du kan være her om dagen.
Du får brug for hjælp døgnet rundt. Mænd er ikke en stor hjælp om natten.
Det er Liv.
- Hvad drejer det sig om? - Nu går vi ind og lukker døren.
Ja, værsgo at sidde ned.
- Det er klinikkens ejer, Mogens. - Er der noget galt med barnet?
Nej. Altså, jeres barn har det godt.
Men der er sket en journalfejl. Det er aldrig sket for os før.
Jeres æg er desværre byttet om med et andet pars.
Hvad?
- Mogens, vil du uddybe? - De er byttet om. Æggene.
Men hvordan kan det ske?
Vi ved det ikke.
I må for filan vide, hvordan det er foregået!
Ja, det burde faktisk ikke kunne ske. Vi forstår det ikke.
- Altså, det... - Rolig. Der må være en god forklaring.
Mogens?
De er bare byttet om, simpelthen.
Vi betalte for en privat klinik, så der var styr på sagerne.
Ja, det offentlige er ofte en rodebutik.
Min sæd har befrugtet ægget, ikke? Eller er det også byttet rundt?
Hele molevitten er byttet om.
Ja, hele moletjavsen.
Men hvad gør vi så nu?
Vi kan standse graviditeten.
Nej, vi standser ikke nogen graviditet.
Er I klar over, hvad vi har været igennem for at nå hertil?
Få en abort. Vi prøver igen.
Jeg skal ikke have nogen abort. Jeg har et lille menneske herinde.
Det ville være egoistisk at dræbe et uskyldigt væsen!
I har selv sagt, jeg ikke har mange æg, og nu ødelægger I bare det hele.
Ro på. Ingen siger, at det her ikke kan ende lykkeligt.
Hvem har så vores barn?
- Skat, pas nu på babyen. - Det er jo ikke engang min baby!
Ja, de har gjort mig gravid med en andens barn.
Kim og Helle, så er det jeres tur.
- Jeg sagsøger dem. - Skat, tag det nu roligt.
Hvorfor får I ikke barnet fjernet?
Ej, altså, far!
Lars, se dog på hende. Hun er 42. Vil hun have det barn, skal det være nu.
- Byt de babyer, når de er født. - Er vi sikre på, at det er det rigtige?
Ja, selvfølgelig. Hvad havde du forestillet dig?
Det ved jeg ikke.
Pludselig ser du en anden far -
- med en mini-Andreas med dine øjne og dit søde smil. Det er for mærkeligt.
Hvilke gener har de andre mon? Vores familie har aldrig haft handicappede.
- Irene! - Sindssyge er også arveligt.
Ja, tænk, hvis barnet er totalt sygt.
Eller er rødhåret. Jeg siger det bare.
Liv, jeg tror, det er heroppe. Det er lige heroppe.
Der.
Det er stort, hvad? Er du sikker på, det er den rigtige adresse?
Nå, det er noget for dig.
Er du sindssyg? Det er en model S. Er den med soltag?
Hej. Velkommen til.
- Tak. - Vi er glade for, at I ville komme.
- Tak, fordi vi måtte. Hej. - Hej.
- Hej. Liv.
- Sikke noget. Vi har været ude af den. - Vi er stadig i chok.
Vi finder ud af det.
Hold da kæft. Det er kæmpestort!
Du kan få en rundvisning. Her er vores dagligstue.
- Vidunderligt tapet. - Ja. Tak. Skal jeg pakke op?
Ja, du skal.
- Nej... - Det sender healende energier.
- Jeg har faktisk selv lavet armbåndet. - Den er rigtig fin.
- Jeg har faktisk også en gave til dig. - Ej. Okay. Hvad er det?
En hjertelydsmåler. Så kan du holde øje med baby hele tiden.
Nå, hvor smart, men jeg får nok ikke brug for den -
- for min krop kan mærke, hvordan den har det i maven. Men tak.
Den er god at have for en sikkerheds skyld.
Hold da op. I har jo overskud af værelser.
Huset har mange muligheder. Her skal være børneværelse.
Vi venter lige. Hvis nu...
Sikke mange fertilitetsbøger. Har I prøvet at få et barn længe?
Hvad må jeg byde jer to at drikke?
- Jeg kunne godt drikke en øl. - Har I kombucha?
- Jeg tror, vi er løbet tør for... - Det tror jeg også.
Nå, okay. Danskvand, så?
Det drikker vi rigtig meget af her, efter vi er blevet gravide.
- Den fikser jeg. - Jeg hjælper lige.
'Vi' er blevet gravide?
- Undskyld, jeg kommer for sent. - Hvad laver du her?
- Skulle vi ikke have bytte baby-møde? - Da ikke med dig.
Nå. Men jeg har gode nyheder med.
Vi vil betale jeres penge tilbage -
- hvis vi holder det her lille uheld mellem os. Nævn et beløb!
- Jamen skål. - Skål.
Vi har glædet os til at lære jer at kende.
- Jamen i lige måde. - Hvad laver I til hverdag?
Jeg arbejder som body SDS-behandler i Det Holistiske Hus.
- Body hvad? - Self Development System.
- Malte er elektriker hos I.P. Jensen. - Og er i gang med vores eget projekt.
- Vi har købt et skønt kolonihavehus. - Det er godt med et fritidsprojekt.
Det er ikke kun fritid. Vi får lagt vand og varme ind -
- og så flytter vi derud, når vi bliver tre.
- Det lyder lidt fodkoldt. - Det er det slet ikke. Hvad laver I?
Andreas har et ejendomsmæglerfirma. Jeg er advokat.
I har vist travlt. Vi sparer op -
- så vi kan skrue ned for arbejdet, når baby kommer.
Apropos baby, skulle vi måske tale om, hvad vi gør med bytteriet?
- Ja, sådan det praktiske. - Ja, ja. Men...
Er vi sikre på, at vi har lyst til at bytte, egentlig?
Selvfølgelig. Det har vi jo snakket om.
- Det er ikke en selvfølge. - Jo.
Man kan ikke undgå at føle en forbindelse -
- når man giver liv til et barn. Har du det ikke også sådan?
Det handler jo om gener. Øjenfarve, smil, personlighed.
Kærlighed ligger ikke kun i generne. Hvad med symbiosen?
Jeg bliver nødt til at stoppe dig og forstå noget.
- Siger du, at du ikke vil bytte? - Nej.
Nå, nå. Jeg troede lige...
Jeg ved det bare ikke endnu.
Liv, du vil da ikke give ham her væk? Prøv at se, hvor sød han bliver.
- Nej... - Nå.
Jeg kan nok først sige ja, når jeg har mærket ordentligt efter i kroppen.
Det er bare sådan, jeg har det.
Jeg nægter, hvis vi skal have deres hippie-baby! Hvor var den grim!
- Vi er tre mod en. - Nogle gener skal ikke reproduceres.
- Hun følger næppe lægevidenskaben. - Var hun så slem?
- Hun er en dobbeltdypper, skat! - I dippen? Må man ikke det?
Nej. Det er farligt, når man er gravid. Det spreder bakterier! Læs nu op på det.
Skat, jeg er sikker på, vi to klarer det her sammen.
Det er absurd!
Du bliver nok roligere, når du lærer hende bedre at kende -
- og du bliver nødt til at holde dig gode venner med hende.
- Så, skat. Det skal nok gå. - Ja.
Tak. Der bliver intet forlig. Jeg er ikke færdig med...
Nej, jeg er her stadig. Vi får en fuld erstatning.
- Så er der cigaretter til dig. - Tusind tak. Det er sødt af dig.
Når du er gravid, formes baby af alt, du gør.
Alt sætter aftryk i din krop, i dit sind, i din sjæl.
Hver eneste ubalance påvirker fostret.
- Hej, smukke. - Holistisk velvære er altafgørende.
Lær at trække vejret...
Lækkert, mand! Det hele er vel ikke koffeinfrit?
Nej, jeg er da ikke egoist. Kom lige her.
Ad. Hvad har du...?
Det er urtedrik.
Det skaber balance i kroppen. Jeg har også noget til Cecilie.
- Vil du tvinge hende til at drikke det? - Hun drikker det vel frivilligt.
Hun virkede ekstremt anspændt. Det er ikke godt for hendes baby.
- Vores baby, ikke? - Jo, jo.
Ja?
Hej, Jan. Må jeg lige? En mulig klient har henvendt sig.
En kvinde i fertilitetsbehandling har fået ombyttet sine æg.
Hun er nu gravid med en anden kvindes æg og omvendt.
Hun vil høre, om det er muligt at få udarbejdet en byttekontrakt.
Det lyder langt ude. Godt, du blev gravid på den gammeldags måde.
Ja... Nu er det jo ikke mit fagområde, men så vidt jeg kan se -
- forholder ingen lovgivning sig til lige netop det problem. Kan det passe?
- Hvad med Mirabella? - Vi skal ikke snakke om navne.
- Isabella? - Ikke endnu.
Kontrakten skal på plads, så vi kan være sikre på at få vores eget barn.
- Medmindre hun når at skade den. - Hvad mener du?
Hun ryger. Hun drikker garanteret også.
Skat, jeg tror, du trænger til at tænke på noget helt andet.
Lidt hårdere der. Lidt højere op.
Jeg får krampe i tommelfingrene!
Du kunne prøve det der body-PMS, Liv arbejder med?
Jeg skal ikke ned i det hokuspokus-hus.
- Kan jeg hjælpe dig med noget? - Nej, jeg kigger bare lidt.
Vi fik løsnet op for nogle af spændingerne.
Drik rigeligt med vand, og tag det roligt resten af dagen.
Ja. Det er altid en fornøjelse at være her.
- Vi ses på mandag, Jacob. - Vi ses.
Cecilie?
- Hvad? Liv? - Hvad laver du her?
- Nå, så det er Cecilie. - Dav.
- Hej, lille sveske! - Det er min mor.
Okay... Jeg ville bare se det spændende sted, du arbejder.
Hvor er du sød. Det er jeg glad for.
Nå ja. Hvis jeg lige må... Så havde jeg også den her til dig.
- Tak. Hvad er det? - Det er vores byttekontrakt.
Liv er jo ikke engang sikker på, om hun vil bytte!
Vi skulle måske holde snakken mellem Liv og jeg.
Men jeg er mormoren, og jeg har ventet på det her længe.
- Mor, der er kunder. - Ja, ja.
Den er god nok. Jeg har fået den udarbejdet for vores alles skyld.
Malte vil nok også synes om idéen.
Måske, men jeg kan ikke skrive under, før det føles rigtigt for mig.
- Hvornår ved du så det? - Når jeg ved det.
Når du ved det. Hvad hvis vi gør sådan her:
Læs den igennem. Så kan vi mødes, når vi er halvvejs.
Så kan vi få en kop te og lære hinanden at kende.
Så er du og din mavefornemmelse måske kommet på bedre tanker.
Jeg har en meget bedre idé.
Av! Skal det være så hårdt?
Jeg lægger et let tryk, men din krop er i alarmberedskab. Træk vejret.
- Det kilder meget der! - Din krop forsvarer sig.
- Hvad føler kroppen lige nu? - Pas.
- Skal den føle noget? - Kroppen føler altid noget.
Av!
Ja, jeg kan godt mærke det. Hvordan er dit forhold til din mor?
En hård dag?
- En hapsdog med chilidressing. - Modtaget. 35.
Dejligt.
Er du sikker på, du skal spise alt det forarbejdede kød, når du er gravid?
Kan jeg også få en cola?
- Værsgo. - Tak.
- Hej, Liv. - Hej, Andreas.
- Hej. Jeg sad bare lige og... - Var tørstig?
Ja. Jeg drikker ikke særlig meget, men kroppen ville have vin -
- og så længe det er uden sulfitter, går et enkelt glas nok.
- Hvad strikker du? - Ammeindlæg.
Må jeg sidde her? Ammeindlæg?
- Jeg troede, det var en engangsting. - Det er bedre med genbrug.
Se, hvad jeg har købt. Jeg tror, det er øko. Prøv lige at se her.
- Er den ikke bare sød? - Nå jo, den er virkelig fin.
- Jeg glæder mig så meget. - Det gør jeg også.
Undskyld. Hormonerne begynder at strømme gennem kroppen igen.
Det er okay. Cecilie glæder sig også. Hun er bare lidt...
- Anspændt? - Ja, hun er nervøs.
Hun har altid ønsket sig et barn.
Vi er ikke så unge mere. Hun vil have, at alt skal lykkes.
Det forstår jeg godt. Jeg er glad for, at du siger det.
Jeg må hellere se at komme hjemad. Nævn ikke kjolen for Cecilie.
Jeg må ikke købe noget til babyen, før...
- Selvfølgelig. Dejligt at se dig. - I lige måde.
Ej, må jeg lige...? Hej, lille skat. Det er far.
Nå, der har vi den heldige far, hvad? Tillykke med det!
Tak.
Skat?
- Hun har en kat. - Hvem?
- Liv. Det må man ikke. - Hvorfor ikke?
Kattebakker er fyldt med bakterier. Det er farligt for et foster!
- Hun er så uansvarlig. - Hun er da sød. Jeg mødte hende lige.
- Nå? Hvor? - Inde i byen.
Hvor inde i byen?
- På Café Karma. - Hvad lavede hun?
- Drak et glas vin. - Jeg vidste det!
Nævn ikke vinen. Det var uden sulfitter!
- Så er der mad. - Malte har skraldet sig til det hele.
- Er det så økologisk? - Ja, det hele. Næsten.
Det er ikke der, man skal sløse. Sprøjtemidler er gift for et foster.
Den sparker vist.
Det er freaky, at en anden mands barn svømmer rundt derinde!
- Det er da det smukkeste i verden. - Det er så vildt.
Det bølger gennem hele kroppen. Kan du mærke det, mor?
Tænk at gro et andet væsen. Vi kvinder er bare magiske.
Den var stor. Det er vildt at tænke på, at et lille menneske vokser i mig -
- og at jeg kan mærke det her.
Jeg er så glad for, du er her, mor.
Det betyder så meget, at jeg kan have den her oplevelse med dig.
Nå, hvad? Så er vi halvvejs.
Måske kunne vi gå ud og fejre det bagefter?
God idé. Så kan vi også få skrevet kontrakten under.
Hvad for en kontrakt?
- Det troede jeg, Liv havde sagt. - Nej...
Vi talte om, at det var rart at få papir på vores aftale om det her baby-bytteri.
Hvorfor har du ikke sagt det?
Fordi jeg havde brug for tid til at finde ud af, hvad jeg har det bedst med.
Ja, men sådan noget skal du jo sige til mig.
Er du tilbage på at ville beholde deres barn?
Nej. Jo. Måske. Jeg ved det ikke.
Men jeg ved det 100 procent, Liv. Jeg vil have, at vores barn ligner mig.
- No offence. Det betyder meget for mig. - Ja, det forstår jeg godt.
Hvad hvis deres graviditet går galt?
Hvorfor skulle der gå noget galt med mig? Det kunne også være dig.
Jeg siger heller ikke, at der går noget galt, men du er jo lidt gammel.
Det behøver ikke betyde noget.
Hvis du taber dit barn, så har jeg intet barn.
Nu siger jeg lige noget. Jeg tror, det vil gå godt for jer begge.
Selvfølgelig vil det gå godt. Jeg ved godt, at situationen ikke er perfekt -
- men du tager os alle som gidsler, fordi du er lidt i tvivl.
Kan vi ikke godt skrive under på den kontrakt, hvad? Please.
Jo, jo. Okay. Lad os skrive under.
- Okay. Tak, skat. - Yes!
- Tak. - Okay, vi gør det nu?
- Okay, der... - Ja.
Ja.
- Sådan. Tak. - Værsgo.
- Nu sparker den igen. - Må jeg mærke?
- Ej, det er vildt. - 'Igen'?
Ja. Er din ikke også begyndt?
Har du slet ikke mærket noget liv endnu?
Ikke...
Det kan godt være, babyen føler sig stresset.
- Cecilie og Andreas Sonne. - Det er os.
- Hej. - Hej, hej.
- Og hej. - I har taget familien med?
Altså, så I har tænkt jer at bytte babyerne ved fødslen?
Ja, så vi får vores rigtige barn.
Du mener ikke, at det barn, du har i maven, er dit?
Vi vil have vores genetiske barn.
Er det det vigtigste? Det vil en del adoptivbørn blive kede af at høre.
Jeg er fuldstændig enig. Intet barn er rigtigt eller forkert.
- Man elsker barnet, man får. - Nu har vi skrevet under.
Du vil elske det barn, Cecilie føder.
Det styrer I selv. Nu skal vi tjekke, at begge babyer har det godt.
- Måske far har lyst til at kigge med? - Ja, ja.
- Den anden far. - Nå ja...
Hej, hej.
Alt ser fint ud. Har I lyst til at vide barnets køn?
- Ja. - I skal vist have en lille pige.
Nej, hov. Undskyld. Der er da en lillebitte mini-tap der.
Alt ser også fint ud her.
Her har vi en lille arm og en lillebitte hånd.
- I skal have en pige. - En pige? Er du sikker?
Nogle mener faktisk, at piger kan blive udmærkede mennesker.
Jo, jo, men kan du ikke prøve at kigge igen?
Måske er der en mini-tap et sted?
- Ellers lad være med at bytte. - Nej, det er fint.
Så overfladiske er vi ikke, at vi går op i køn.
- Alt ser fint ud den her gang. - Hvor er det godt. Dejligt!
Så er alt jo bare, som det skal være.
- 79 kroner for en fadøl. - Hej, hej.
Der har vi jo de vordende forældre. Riesling, går jeg ud fra?
Riesling? Nej. Nej tak. Vi skal bare have vand fra hanen.
Vi er gravide. Det ville være uansvarligt at drikke alkohol.
- En Ramlösa. - En cappuccino.
Hvad mente Jakob med, at alt så fint ud den her gang?
Det ved jeg ikke. Det siger man vel bare.
Ej, det lød, som om I har været uheldige før.
Mange gange før?
Det har ikke været sådan ligeud ad landevejen.
Hvorfor har du ikke sagt det, før vi skrev under?
Hvad er der sket?
Det er ikke rart at tale om, så lad os nu fokusere på det positive.
Men kan I ikke forstå, at jeg er meget usikker nu?
Jeg vil gerne have lov til at trække min underskrift tilbage.
- Liv, helt ærligt... - Jo, det vil jeg.
Kan vi gøre noget, så du kan føle dig tryg igen?
Okay, du lever dit liv sådan lidt...
- Og jeg er mere... - Uptight?
Okay. Hvad hvis jeg lever mit liv lidt mere holistisk frem til fødslen?
- Kunne det gøre dig mere tryg? - Ja. Hvordan ville du gøre det?
Skriv en liste over, hvad jeg må og ikke må. Hvad jeg må spise og ikke spise.
En liste, hvor jeg bestemmer?
Ja. Så længe vi holder fast i kontrakten, må du bestemme det.
- Okay, det er en meget god idé. - Så er det det, vi gør!
- Det var en god plan. - Så laver jeg også en til dig.
- En liste? - Ja, det er vel fair. Ikke?
Så...
- Er I ved at være klar? - Et øjeblik.
Sådan.
- Godt. - Værsgo.
Jeg vidste ikke, den skulle være så lang.
- Bare skriv noget mere på. - Nu får jeg halsbrand.
- Skal jeg hente nogle mandler? - Det ville være dejligt.
'Gør rent to gange om ugen.' Vi gør da rent, når der er brug for det.
- Hvorfor står der, at det er forbudt... - At flå en hare. Det er farligt.
Det kunne jeg aldrig finde på. Jeg er veganer.
Er du veganer? Altså... Min baby skal have kød!
Jamen så skriver jeg, at du skal leve vegansk. Så er der balance.
- At være vegetar kunne være sjovt. - Jeg skal spise kød igen. Yes!
- 'Hjemmefødsel uden smertestillende'? - At føde barnet i smerte er naturligt.
- Jeg føder ikke andres børn i smerte! - Slap af. Det er ikke nyresten.
Har du også haft nyresten? Det er det værste.
Hallo! Sidder I to og sammenligner jeres små nyresten med vores fødsler?
Naturlig hjemmefødsel stryger vi. Vores baby skal fødes på hospitalet.
Fint, Cecilie, så siger jeg veto til rengøring.
- Og jeg vil da ikke af med min kat. - Kattelorte-bakterier er farlige.
- Kan din mor passe ham? - Hun må ikke holde husdyr.
- Find på noget. Fiks det! - Så kan I jo bare tage ham.
Jeg mener det. Han vil sgu elske at rive i jeres designermøbler.
En prøve-baby kunne da være meget sjovt.
Liv vil nok ikke have sin baby udsat for kattelorte-bakterier.
Jo, det ville jeg have det fint med.
- Så gør vi det. - Så tager vi den.
- Fint. - Ja, så fint.
Kom, skat. Houdini... Du skal bare på ferie. Ikke?
Hele mit nervesystem er i total ubalance nu.
Tænk, hvis Cecilies gener stresser mig indefra.
Skat...
Først kunne jeg ikke blive gravid. Nu må jeg ikke bære mit eget barn.
Hvorfor sker det her lige for mig?
Hvad hvis vi prøver at gøre kroppen lidt gladere sammen?
Jeg har ikke lyst, Malte!
Hvis du vil hjælpe mig, så lav en liste over det, du kan lave ude i kolo.
- Jeg er i gang. - Men vi skal være færdige til tiden.
Jeg skal nå tusind ting, inden baby kommer. En liste til os hver er fair.
Vi har ligestilling. Flyt dig lidt!
Ej...!
- Hvad sker der? - Jeg er så træt af den hippie-baby.
Jeg kan ikke mere. Den gør mig grim og stor.
Hold nu op. Du er smuk, præcis som du er.
- Nej. - Jo, du er.
Og nu ved vi jo med sikkerhed, at vi får vores eget barn.
Jeg har noget, der kan muntre dig op. Jeg har fundet Maltes app.
Prøv at se, hvor sød den bliver.
Nå...
- Hej, skat. - Hej.
Smut!
Hej.
Skat? Hvor er du?
Hej, smukke.
Kom så...
- Cecilie, har du et øjeblik? - Selvfølgelig, Jan.
Jeg tænkte... Hvad lugter her af?
Ja, jeg bruger ikke parfume for tiden.
Ja, beklager. Nogen synes, det er usundt, når man er gravid.
- Bør Max ikke få dine opgaver? - Nej. Der er lang tid, til jeg går fra.
Men kan vi nu holde fuld fokus med den mave på?
Ja, jeg kan sagtens klare det.
Okay. Så ser vi tiden an.
Lidt endnu.
Skat, du har ret. Der er meget, jeg ikke ved om graviditet.
- Hey! Hvad med listen? - Hvem skulle sladre?
- Stegepanden? - Du skal da overholde reglerne.
- Tilfreds? Eller vil du have det? - Nej, jeg er da solidarisk.
Vidste du, at den, der bærer barnet, afgør, hvordan generne sammensættes?
Vi leverer tangenterne til klaveret -
- men Livs krop afgør, hvordan melodien skal lyde.
Skat, det er lige sådan noget, jeg ikke har brug for at høre.
Selvfølgelig ikke. Undskyld. Vi må også hellere gøre klar til at gå.
Lad os aflyse. Jeg har kvalme.
Vi bliver også nødt til at gøre nogle af de ting, Liv vil.
Men vi kunne måske også gøre nogle af de ting, som jeg gerne vil.
Kunne vi ikke?
Liv? Kan du ikke holde en pause, mens vi spiser?
Nej. Jeg mangler tre sæt sengetøj.
Plus mor har sendt to nye strikkeopskrifter til sweatre.
- Vi kan få to Tectum-skabe gratis. - Fedt. Kan du reservere dem?
- Yes. - Så kan du hænge dem op i morgen.
Det kan jeg ikke. Det er søndag. Jeg skal se fodbold med drengene.
Jeg er altså også gravid, selvom det er søndag.
Jeg skal høste 10.000 bær og lave babymos.
Babymos? Spiser den ikke bare mælk i starten?
Jo, men jeg skal høste bær om sommeren for at få mos om vinteren.
Jesus, hvor er der meget, mænd ikke forstår.
- Hej. - Undskyld forsinkelsen.
- Andreas skulle ordne noget. - Det er så fint. Kom ind.
- Velkommen til. - Tak. En lejlighed med potentiale.
- Okay. Vil I starte? - Nej, gør I det. Det var jeres idé.
Det ser sgu kinky ud, hvad? Er det bare mig?
- Malte, skal jeg gøre det her alene? - Nej, nej.
- Hej, baby. Det er din mor. - Ja, og din far.
Ja. Vi glæder os så meget til at møde dig.
Jeg lover at gøre alt, hvad jeg kan, for at blive den bedste mor for dig.
Du får sådan en harmonisk barndom.
Vi er ved at fylde et helt kolonihavehus kun med kærlighed til dig.
Vi håber, du bliver lige så lækker som din mor og god til fodbold som din far!
- Ja, og så skal du hedde Gunilla. - Det skal hun så ikke.
Jo. Det er din mormors mellemnavn.
Liv, det lyder som en kønssygdom.
- Okay. Så er det jeres tur. - Nå. Ja...
Skat, kan du hjælpe mig op? Tak for det!
- Godt. - Ej, hvor er den flot.
- Skat, vil du ikke starte? - Ja...
Okay, så...
Hej... baby.
- Skal jeg...? - Sig det, du føler.
Ja. Det, jeg føler, er nok...
Jeg føler en lille smule halsbrand.
Det er nok det, jeg føler.
Ja. Andreas, har du lyst til bare... Du kan tage over, hvis du har lyst?
Jo. Hej. Det er mig, din far.
Hej, baby.
Jeg kan love dig én ting. Du får det rigtig godt, når du kommer ud.
Du får husets bedste værelse.
20 kvadratmeter. Fantastisk lysindfald.
Udgang til udearealer.
Du kan gå og komme, som det passer dig. Altså, når du bliver...
Jeg vil bare sige, jeg glæder mig utrolig meget til at lære dig at kende.
Om du bliver astrofysiker eller ambassadør er lige meget.
Fordi... du er min lille guldklump.
- Andreas, du bliver verdens bedste far. - Tak. Det er sødt af dig at sige.
Det var virkelig godt.
Kan jeg hjælpe dig med noget?
Hvad fanden laver du?
Jeres ketchup er ved at være for gammel om en uge.
- Roder du i vores ting? - Hun spiser vores roastbeef.
- Du spiser vel ikke kød? - Skulle vi sige tak for i dag?
- Tak for i dag. - Må jeg lige låne toilettet?
I har et dejligt autentisk gangareal. Med masser af patina.
- Skat... - Det er ikke pillerne fra listen.
Skal du også lugte til mine sure underdrenge?
Tag det roligt. Cecilie, jeg får mine vitaminer.
- Der er ikke D-vitamin i dem her. - Det får jeg gennem solstråler.
- Folat? - Tørrede bananer.
- Jern? - Jeg skal jo spise kød.
Liv, lad os holde os til aftalen. Det, der står på listerne!
Cecilie, det er slet ikke godt for baby, at du hidser dig op. Træk vejret dybt.
Det var ikke smart.
Kan vi ikke sprætte maverne op, så babyerne kan komme ud?
Kejsersnit er ikke godt. Babyer har bedre af -
- at blive smurt ind i morens skedefedt. Fosterfedt.
Så det første, min baby ser, er hendes fedtede hippie-kusse?
- Slap nu af... - Andreas, ti stille.
Ellers pander jeg dig en!
Jeg troede, vi skulle på bar.
Nej, vi kigger lige, mens kvinderne er til babyshower.
Ja, hvis du absolut vil bidrage til overforbruget.
Se lige der. Jeg elsker enhjørninger.
Malte, er Liv også blevet meget initiativrig?
- I sengen. - Du mener liderlig?
Nej. Det ville sgu være synd at sige.
- Er Cecilie da det? - Ja.
- Okay. Så I knalder hele tiden? - Hun vil have mig hele tiden.
Det er besværligt med den store mave, men det er bare...
Jeg skal lige forstå det, Andreas.
Så du siger, at du pumper pikken op i hovedet på min baby hver dag?
Nej, så lang er min tissemand da ikke.
Og babyen ligger jo med numsen nedad.
Det er endnu værre! Det er min lille pige, for fanden!
- Er det ikke normalt? - Nej!
I har gang i verdens mest groteske trekant!
- Pisseklamt! - Sådan har jeg ikke tænkt på det.
- Vil du gerne have, at vi stopper? - Ja tak!
- Cecilie bliver nok ked af det. - Det vil jeg skide på!
Vi knalder ikke, og I knalder ikke!
- Så kun finger? - Nej, du må ikke give finger!
- Det her skal jeg have. - Undskyld, at jeg hidsede mig op.
Hej. Nå, du er her også på en lørdag?
- Ja da. Altid. - Ja.
- Hej. - Hej.
- Ja, ja.
Goddag, Liv. Nå, du har taget din mor med.
Selvfølgelig. Mormor skal da med.
Sikke en cirkusforestilling, I har fået stablet på benene her, hvad?
Hvor er den fin, Mette Line.
Nå ja. Vi har også taget en lille kage med.
Nå da. Og hvad er så det?
Det er en skede-kage.
Aha...
Der er en, der har savnet dig, hvad?
Hej, lille skatter.
- Den er lækker. - Kan jeg hjælpe med noget?
Jeg skulle kigge på en barnevogn. Har I den Stokke, der vandt 'Bedst i test'?
Ja, men jeg vil vise jer en anden først. Den nye Bugaboo er mere populær.
- Bugaboo? - Det er sjovt med den lille taske.
Så kan man have lidt bleer og lidt godbidder med.
Hvad siger din mand til den?
Mand?
Nå, I er måske ikke gift?
Nej, hans kone er bare...
Gravid med hans barn.
Ja.
- Trænger du ikke til fyraften? - Nej.
- Jeg napper lige en all-nighter. - Ja.
- Nå, du går alligevel? - Jeg skal passe min niece.
- Det lyder hyggeligt. God lørdag. - I lige måde.
Jeg skal...
- Velkommen til Klinik Tryg Start. - Jeg skal tale med...
Du er nummer... 37 i køen.
Det er normalt at pletbløde gennem graviditeten. Vær ikke bekymret.
Surprise!
- Jeg ville jo ikke have en babyshower. - Selvfølgelig vil du det.
Mette Line har gjort sig umage.
Ta-da!
- Kom nu. - Ja.
Nu får du bind for øjnene, og så skal du gætte babymos.
- Hvad er det? - Det er fersken.
Et point! Hvor er du god!
- Noget med ærter? - Nej. Buh!
Nej tak, jeg springer over.
- Jeg skal lige ringe... - Bliv her. Vi skal tage et billede.
Vil du lige vende dig om? Sådan der.
Kom så, Cecilie. Kom så, Cecilie...
Du skal jo have dit udseende igen på et tidspunkt.
Træn, så snart du har født. Ellers bliver alt ved med at hænge.
- Den der. - En til.
Det er et babysvøb. Det eneste rigtige, hvis du vil undgå, at babyen får kolik.
Ja, og så reducerer det jo risikoen for vuggedød.
- Jeg har læst, at den øger risikoen. - Nej, Irene har ret.
Selvfølgelig har jeg det.
Så skal I også huske: Babyer må ikke få hele vindruer.
Eller nødder de første to år.
- Det er virkelig, virkelig farligt. - Eller kanel. Eller honning.
- Så blev det vist min tur. Værsgo. - Tak.
Selv tak.
- De er selvrensende. - Hvad er det?
- Det er ammeindlæg. Hjemmestrikket. - Det er det eneste rigtige.
- Nu skal Cecilie jo ikke amme. - Hvad?
Mange får brystbetændelse.
Min grandkusines veninde fik store sår og svamp.
Man skal da amme, hvis man kan. Det er bedst for barnet.
- Modermælkserstatning er lige så godt. - Men så går man glip af intimiteten.
Andreas vil sætte pris på, at hans hustru har faste bryster efter fødslen.
Jeg ammede Liv, til hun var fire, og mine bryster sidder, hvor de skal.
Hvad hvis du føder før mig? Vil du så ikke amme mit barn?
Hvis hun ikke ammer sit eget barn, vil hun da slet ikke amme dit!
Det er klamt at se sit barn guffe løs på en andens bryster!
- Det er nærmest pædofili. - Pjat.
Hvis min mælk kunne løbe til, ville jeg elske at give et bryst med.
Åh gud...
Jeg tror lige, at jeg går ud og tisser.
Hej. Det er Andreas Sonne. Læg en besked.
Hej.
Er du okay?
Jeg ville jo ikke have den babyshower.
Så er det dumt, at de ikke lytter. Du har været rigeligt igennem.
Jeg er træt af, at folk har en holdning til, hvad jeg må og ikke må.
Det forstår jeg godt. Det er så anstrengende.
Men nu er vi jo næsten i mål. Ikke?
Liv, jeg...
Sparker hun?
Nej!
Ej!
Nu går det også i gang herovre. Det er den vildeste følelse, ikke?
Føler du dig ikke mere forbundet til babyen, nu hvor du mærker liv?
- Hvad? - Det var bare et lille spark.
- Men, Cecilie... - Jeg kommer ikke til at ændre mening.
Skal vi så ikke aftale, at vi stadig ses, når børnene er født?
- De bliver måske venner. - De får nok ikke meget til fælles.
- Hvad laver I? - Baby sparkede.
Endelig!
Åh, hvor vildt!
Tænk, hvor fantastisk det ville føles, hvis det rent faktisk var din egen.
Hej, skat.
Hej, skat. Skulle vi ikke gå i gang med at lave børneværelse?
- Lad os tage stilling til farver... - Det bliver ikke nu.
Gider du lige...?
- Hvad så? - Skat, jeg er sgu ikke i stødet.
- Tænder du ikke på mig mere? - Jo.
Er du klar over, hvor belastende det er at være så liderlig hele tiden?
- Hvad skete der? - Jeg tror, vandet gik.
- Det er da alt for tidligt. - Ja.
Godmorgen.
Godmorgen, Ulla.
- Godmorgen, skat. - Godmorgen.
- Skulle vi to ikke have en slapperdag? - Jo, men...
Kan du ikke tage ud i kolo? Du kan arbejde på terrassen.
Nå ja, hvordan går det med den terrasse?
Det går fint, tak, Ulla.
- Vi ses. - Vi... Vi ses.
- Er der noget galt? - Jeg er i tvivl om det med at bytte.
Det føles, som om Cecilie bestemmer alt lige nu.
Gid jeg aldrig havde skrevet under.
- Det var også dumt. - Jeg gjorde det også for Maltes skyld.
Gid jeg selv kunne få lov til at vælge -
- hvilket barn der føles mest som mit, når de er født.
Det har du også fortjent.
Vi skal nok finde en løsning på det her sammen. Dig og mig. Ikke?
- Det er Liv. - Det er Cecilie. Vandet er gået!
- Hvad så? - Det er for tidligt at føde!
Nu kigger vi lige på det. Mangler I ikke en far?
- Jo, men mormor er her. - Jakob, vil du undersøge?
Og hvad vurderer du? Er vi i latensfasen?
- Nej, det er falsk alarm. - Vandet er jo gået?
Det er ikke vand. Har du haft problemer med inkontinens?
Du har tisset i bukserne.
Mor...
- Hold dig helt i ro indtil fødslen. - Jeg har det fint.
Pas på dig selv.
Du skulle også gerne have en baby at bytte med, ikke?
Skat. Skat!
Andreas, jeg kan ikke... Der er ikke nogen hjertelyd.
Jeg kan ikke...
Skat, det er batteriet, der er dødt.
Hey! Babyen har det okay, ikke?
Kom nu tilbage i seng. Så. Alt er godt.
Vi starter rebozo om fem minutter. I kan genopfriske øvelserne fra sidst.
Det dur ikke. Jeg skal ned.
Ej, hvor du møver, din lille bølle. Du må godt se at komme ud.
Av, så er der krampe.
- Vil du låne min fyrretræssalve? - Nej, ellers tak.
- Det er vigtigt at lytte til kroppen. - Jeg lytter også.
Den siger, den har det dejligt. Det er fantastisk at være gravid!
- Det ligner bare, du er lidt presset. - Det gør det faktisk.
Det er jeg ikke. Jeg er helt afslappet.
Og alle siger, jeg stråler.
Okay. Jeg synes faktisk også, at det er vidunderligt at være gravid.
Særligt, fordi jeg ikke har taget på.
Nu var du også en lille smule stor til at starte med.
Nu er det så omvendt.
- Jeg har ingen strækmærker! - Jeg har ikke kastet op én gang.
- Mit hår er kraftigt! - Jeg er så lykkelig.
Svesken her knytter sig mere og mere til mig.
Jeg får at vide af alle, at jeg stråler...
Det kan du ikke sige igen!
Det er ikke godt for babyerne, at I råber sådan op.
- Belastende type. - Hvad er hendes problem?
Hej, skat!
- Hej. - Hej.
- Terrassen er færdig. Vil du se den? - Jeg mangler tusind ting. Jeg kan ikke.
Av, av...
Så er det jo godt, at jeg har sørget for det her.
- Hvor er du sød. - Ja, pak op.
- Det er jo de flade. - Ja. Det skulle være de bedste.
Nej, de runde er bedst. Det ved alle. De er jo ikke engang øko.
Øko? Men...
- Vil I have? - Nej, ellers tak.
Anders, du får lige sådan et. Jeg ved, du har travlt.
- Charlotte. - Jeg har ikke tid.
- Hej. Der er også jordbær. - Hej, Cecilie.
- Hvor er det spændende. - Fik du min mail?
- Ja. - Godt. Alle dokumenter er sorteret.
Jeg har helt styr på det.
Vi klarer det, Cecilie. Bare nyd din mor-ferie.
- Tak. Vil du have? - Nej tak.
- Max, har du fem minutter? - Ja. God ferie.
Ja. Alt ser fint ud.
Her er babyen desværre lidt af en røv.
Han vender numsen nedad. Hvordan har I det med kejsersnit?
Jeg skal ikke have kejsersnit. Jeg vil føde naturligt som en urkvinde.
Hvis kejsersnit er nødvendigt...
Du stjæler ikke også den her oplevelse fra mig.
- Der er også sædefødsel. - Nej!
Du skal ikke sætte mit barns liv på spil på grund af en stenalderfantasi!
Der er også en sidste mulighed. Vi kunne forsøge at vende ham.
Ja.
Okay, Liv. Så prøver vi. Sig til, hvis det er for voldsomt.
Vi skal lige løfte babyen op af bækkenet.
Hanne, jeg får brug for en hånd.
- Hvis der sker noget med min baby... - De har styr på det.
- Det her kan gøre ondt. Er du okay? - Ja.
Jeg tager den herfra. Kom så. Ja!
Så kom hovedet ned, Liv! Den er vendt.
- Det lykkedes! - Godt gået. Hvor var det sejt.
- Tak. - Tillykke.
- Tillykke. Nu kan du føde naturligt. - Tak.
Er du okay? Vil du op at sidde?
Så fik hun sin vilje igen. Typisk.
Ej, så stopper du simpelthen!
Hele min graviditet har handlet om dig og dine sindssyge nazi-regler!
Hvad med dine alternative hokuspokus-regler?
Fuck dig! Du er det mest uharmoniske menneske, jeg nogensinde har mødt!
Jeg vil ikke have et barn, som er lavet inde i dig. Jeg beholder ham her.
Nej. Vi har underskrevet en kontrakt.
I Danmark er man juridisk berettiget til det barn, man føder.
- Du har ingen magt over mit valg! - Hvem siger det?
Min mors venindes datter er også jurist, med speciale i familieret.
Hun har tjekket alt igennem. Vil jeg beholde barnet, så beholder jeg det!
Hvad fanden foregår der? Liv!
- Er kontrakten ikke juridisk bindende? - Jo... Nej.
- Lyver du? - Hun er stukket af med vores baby!
Jeg kan godt forstå hende. Du skubber alle væk fra dig.
Du har skubbet mig væk. Jeg har gjort alt for, at du skal have det godt.
Men du viser ingen hensyn. Alt handler om dig og din angst!
Tillykke. Du har fjernet al glæden fra vores graviditet!
Liv. Liv! Hallo.
- Du vil vel ikke bryde aftalen? - Jo.
- Hun skal ikke bestemme alting. - Er min mening ligegyldig?
Vi skal have et barn, som er en sammensmeltning af os to.
Jeg har ingen relation til det barn der. Du kan ikke tage beslutningen alene.
- Nu er det mig, der er gravid! - Det er ingen i tvivl om.
- Jeg må ikke være en del af det. - Du kan ikke gøre noget rigtigt!
Gider du overhovedet det her? Min mor er mere dedikeret end dig.
Dig og din mor! I har ikke engang gidet fortælle mig om kontrakten!
Du lader hende fylde det hele!
Så nu er det dig, det er synd for? Hold kæft, hvor er det typisk mænd.
Ved du hvad? Jeg tror sgu, jeg tager ud i kolo.
Så kan jeg jo lige samle dine 5.000 plantekasser, ikke?
Imens kan du jo overveje, om du har lyst til, at dit barn skal have en far!
Så vi risikerer at få et fodformet Femø-barn.
- Det er vanvittigt! - Det må bare ikke ske.
- Hej, moster! - Hej, Jose!
Så pas dog på, Josefine!
Du må ikke støde ind i mosters mave sådan. Der ligger en baby derinde.
Der skete ikke noget.
Jeg har sagt, at hun skal være forsigtig.
- Hun er fuldstændig umulig at putte. - Nå...
Mor! Mor!
Du kan da ikke blive ved med at løbe frem og tilbage.
Man skal ikke give efter for børn.
Det har jeg sandelig ikke gjort med jer to.
Mor, vil du ikke lige komme?
- Hvad er der galt? - Hvad nu hvis babyen er død?
- Hvorfor skulle den dog være det? - Fordi jeg ramte dig hårdt i maven.
Skat, det gør ingenting. Baby har højst fået sig en god lille rutsjetur.
- Er du sikker? - Ja. Jeg er sikker.
Prøv lige at vente her.
Okay. Tag den i øret.
- Er det babyen? - Ja. Det er vildt, ikke?
Moster, må jeg holde babyen, når den kommer ud? Jeg skal nok passe på.
Selvfølgelig må du det. Selvfølgelig.
- Jeg glæder mig rigtig meget. - Ved du hvad? Det gør jeg også.
Jeg glæder mig også rigtig meget.
- Hun har ikke forberedt sig på babyen. - Er huset børnesikret?
- Trappen har intet gitter endnu. - Det kan jo gå galt!
Selv små børn kommer til skade. Brænder sig, drukner, falder.
- Jeg har sagt det. Hun lytter ikke. - Nej, heller ikke til mig.
Nej, mand! Fucking...!
Malte?
Nå, du er hjemme. Jeg har fundet det her fantastiske stof.
Perfekt til en natdragt.
- I trænger til at få gjort rent. - Mor, jeg orker ikke...
Hvad er der? Er det hormonerne? Eller er det Malte?
Vi skal ikke finde os i noget, vel?
Stop med at rakke ned på Malte! Han er min kæreste og bliver en fantastisk far!
Du siger det, fordi du elsker mig, men lad nu være med at blande dig i alting.
Jeg gider ikke stresse over at blive den perfekte mor.
Mig og Malte gør det her på vores måde, og så må det bare gå, som det går. Okay?
- Okay? - Okay.
Andreas?
Andreas!
Hey.
- Hallo? - Hej.
Nå...
Jeg ville stille noget maling. Det er jo spild af resurser ikke at bruge det.
Tak. Jeg tror, der er for mange kemikalier i det der til Liv.
Hun har nok allerede blandet en lortebrun urtemaling. Men tak.
Nå, så nu bestemmer din kvinde også alt?
Det er Andreas Sonne. Læg en besked.
Hej, skat. Undskyld, undskyld. Hvor er du henne?
Kan du ikke lige give mig et ring?
Kom nu...
Det er bare hyldeblomstsaft, så graviditetspolitiet kan godt slappe af.
Må jeg?
Ja.
- Må vi bede om to glas Riesling? - Det kan du tro.
- Små glas, Alex. - Ja tak.
Inden vi kom i fertilitetsbehandling, blev jeg gravid.
Naturligt.
Andreas var helt oppe at køre. Men...
- Værsgo. - Tak.
Men så aborterede jeg.
Lægerne sagde, det var helt normalt. Vi skulle bare prøve igen.
Så aborterede jeg igen... og igen og igen.
Sidste gang var jeg halvvejs.
Efter det kunne jeg ikke blive gravid.
Ingen kunne fortælle mig, hvad der var gået galt.
Men altså... Du har jo ret.
Jeg er jo lidt gammel.
Og jeg skulle være startet noget før.
Du kunne jo ikke på forhånd vide, at det ville blive så svært.
Nogle gange tænker jeg bare, at jeg måske ikke fortjener at blive mor.
Selvfølgelig fortjener du det.
Okay?
Altså... Måske havde du bare brug for hjælp -
- fra min unge, sprøde hokuspokus-livmor.
Du bliver måske en meget bedre mor, fordi du netop er ældre.
Min mor var 22, da hun fik mig, og havde aldrig styr på noget.
Hvad med din far?
Jeg har aldrig kendt ham. Han flyttede, da jeg var to.
Hun har nok aldrig kunnet finde ud af det med mænd.
Det troede jeg faktisk heller ikke selv, jeg kunne.
Nu har du jo Malte.
Ja... Det håber jeg da i hvert fald.
Jeg har mistet mig selv i det her kaos. Jeg kan ikke holde min krop ud mere.
Vil du bytte?
Jeg er så træt af at være sådan en hysterisk...
- Bitch? - Ej, skal vi kalde det det?
Ja, det ville nogen nok kalde det.
Ej, du er ikke en bitch. Du opfører dig bare som en.
Jeg tror bare, jeg har været bange. Ingen forstår, hvor hårdt det her er.
Min søster har nok haft sex to gange. Det kom der to børn ud af.
Jeg har gennemgået et fertilitetsforløb og en fucked-up graviditet.
- Jeg kan føle mig så... - Snydt.
Ja, rigtig snydt. Og alene.
Andreas er dejlig, og han gør, hvad han kan, men...
Man forstår det nok kun, hvis man selv har prøvet det.
- Så. Nu tror jeg, vandet gik. - Nu?
Er det din eller Cecilies skyld, at I ikke kan naturligt?
Det er ikke nogens skyld. Ser du sådan på det?
Det ved jeg ikke.
Jeg har nok bare følt mig lidt som et skvat i alt det her.
Jeg har altid troet, at jeg kunne alt.
Og så kunne jeg ikke engang gøre min kæreste gravid. Hvad kan jeg så?
Det er unfair, Liv holder dig udenfor. Det er ikke kun hende, der er gravid.
- Det er jo jer begge to. - Den der er du stadig alene med!
- Den smager godt. - Ja. Det er en Grøn Tuborg.
Du er kun 5 cm udvidet, og vi har tre akutfødsler. Jeg kommer igen senere.
Går du?
- Hvor er Andreas? - Jamen han tager ikke telefonen.
- Hvad føler kroppen lige nu? - Den føler...
At den skal lægge en kæmpe lort!
Kan du også høre en hyletone?
- Næh. - Prøv lige...
- Malte! - Er du ikke bare fuld?
Malte! Malte!
Malte, tager du aldrig din telefon? Fødslen er gået i gang!
- Er de i gang? - Kom nu!
Men hvem af dem? Hvem af dem er gået i gang?
Ja. Åh, sådan der.
Nej, jeg skal ikke have den der!
Nej, tag den lige af. Nu kommer der en ve.
Okay, kom. Det er godt.
Okay. Træk vejret ind. Og... pust.
Hvordan går det så her? Du får lige noget lattergas for smerten.
Jeg vil have en epidural.
- Vi starter lige med lattergassen. - Træk vejret. Tre, fire, fem...
- Prøv at se. - Få det væk! Føj!
- Det er dejligt. - Hun skal tage et stort snus.
- Du klarer det flot. Jeg kommer igen. - Går du igen? Jeg vil ikke have den!
Det er godt. Slap af. Jeg tager den nu.
Det er fedt!
- Vi tager min bil. - Du skal ikke med.
- Selvfølgelig skal jeg med. - Nej.
- Liv har brug for sin mor. - Liv har brug for sin mand! Kom nu. Op.
- I den der? - Ja, kom nu.
Ulla, jeg lover, jeg ringer til dig, så snart du er blevet mormor, ikke?
Ja...
Så kører vi. Så er det fandeme nu. Vi skal være far!
Tænk, at jeg tissede i bukserne.
Tænk, at jeg har ædt en halv gris!
Tænk, at jeg har ædt en halv gris, uden du vidste det!
Det har du ikke...
Ved du, hvem du ligner, når du får veer? Din mor.
Du er så ond.
Du er så satans perfekt!
Får perfekte mennesker da enorme hæmorider?
- Hvorfor siger ingen, det er normalt? - Fordi så gjorde ingen det frivilligt.
Der er et hoved dernede.
- Nu vil jeg gerne have en voksen! - Slap af.
Din krop er skabt til at føde. Du er en stærk kriger. En urkvinde!
Ja, jeg er en ninja og kommer til at føde som en... Av, det trykker!
- Skynd dig. - Så er vi her.
Pres. Så er hovedet godt fremme.
Og lige en ve til. Det er så flot.
Sådan der. Det er så flot. Og gisp, gisp...
Sådan...
Og sådan der.
Så lykkedes det. Tillykke. En lille pige. Jeg gør hende lige klar.
Er det herinde?
Hej.
Skat, wow... Hvor er du bare sej.
Hold da op.
- Værsgo. - Hej, skat.
Der var du jo, din lille sveske.
Det er mig, der er din mor.
Er du sikker?
Ja.
Hej.
Det er din far.
Verdens bedste far.
- Virkelig flot håndarbejde. - Tak.
Hej, min skat. Hej.
Hej, smukke.
- Hej, Gunilla. - Seriøst?
Jeg tror, vi finder på noget andet. Hvad med...
Sille?
Vi kan lige så godt gå all in på alt det her kaos, ikke?
Har vi snakket om, hvad der skal ske i forhold til amning?
Jeg tror, vi går all in.
Godt, skat. Så skal du se.
- Så... Så... - Prøv at lade hende søge selv.
Du er... Kom så. Ja, sådan.
Vi kommer rendende i kolonihaven og sørger for, I passer godt på hende.
Det ville vi elske.
Sille kan nok godt bruge en bonusmor.
- Du kan blive gudmor. - Hun skal da ikke døbes.
- Jo da. - Ja. Alle i min familie er døbt.
- Min søn skal ikke døbes. - Der er jeg enig med Andreas.
- Vi tror ikke på Gud. - Det er bare et ritual.
Du kan da ikke påtvinge et barn en religiøsitet.
Nu synes jeg ikke, det er en religiøsitet.
Kom nu hen til bordet. Vi skal snart have noget kage.
- High five. - Så er der kage!
Ej, er der kage?
Nej, nej...
Så, så, skat!
Er det til mig? Tak.
Det var... Skal du smage noget flødeskum?
CPR-nummer 061290.
Mogens, Cecilie var hende den søde, ikke?
Hvis man er til hysteriske kvindfolk, så jo.
0612...
120680. Skal vi ikke lige dobbelttjekke det her?
Det er for sent. Vi må satse på, at de er glade for de børn, de har fået.